TV7 JERUUSALEMMA UUDISED
Tere õhtust! Eetris on 2017. aasta esimesed Jeruusalemma Uudised.
Olen Pekka Sartola ja jätkan esialgu uudiste toimetamist.
Alanud 2017. aasta
on Soome jaoks tähtis iseseisvuse 100. aastapäev.
Lisaks meile on see oluline aasta ka Iisraelile,
kus käib 5777. aasta,
mis on mõnede arvestuste järgi ka juubeliaasta.
See on oluline aasta ka Jeruusalemma linnale -
möödub 50 aastat selle vabanemisest.
Jordaania okupeeris Jeruusalemma alates 1948. aastast
1967. a juunini, kui Iisraeli armee linna vabastas.
Lõppenud 2016. a oli Iisraeli jaoks mitmes mõttes äärmiselt raske.
Vastamisi oldi sisevägivallaga rammimis- ja pussitamisrünnakutes
ning raketirünnakutega nii Hamasi kui Hezbollah' poolt.
Halvimad rünnakud toimusid siiski poliitilisel tasandil
nii UNESCO, ÜRO Peaassamblee kui Julgeolekunõukogu poolt.
Esimest korda pärast 40 aastat loobus USA president Obama käsul
Iisraeli toetamisest ÜRO Julgeolekunõukogu istungil
ja lubas nii vastu võtta resolutsiooni 2334.
Iisraeli valitsus on tänanud USA Esindajatekoda avalduse eest,
kus mõisteti hukka USA praeguse valitsuse tegevus,
kui lubati eelmainitud resolutsiooni vastuvõtmine
ja mõisteti illegaalseks
Läänekaldale ja Ida-Jeruusalemma ehitatud Iisraeli asundused.
Deklaratsiooni sõnul teavad hästi nii demokraadid kui vabariiklased,
et Jeruusalemma vanalinn ja Nutumüür pole okupeeritud alad.
Esindajatekoda hääletas
Obama valitsust hukkamõistva resolutsiooni poolt selge enamusega
342 poolt- ja 80 vastuhäälega.
See tähendab, et poolthääle andis ka suur hulk demokraate.
Esindajatekoda nõudis samas,
et Obama valitsus väldiks edaspidi vastavaid tegusid,
kui neid Julgeolekunõukogus ette peaks tulema.
Senat peaks kinnitama Esindajatekoja resolutsiooni.
Selle esimehe Paul Ryani sõnul hülgas USA valitsus Iisraeli,
kui too neid kõige rohkem vajas.
Erinevaid reaktsioone on kõlanud nii Hamasi kui palestiinlaste poolt.
Nad teatasid avalikult, et USA presidendi poolt detsembris
ÜRO Julgeolekunõukogus läbi lastud resolutsioon
annab neile vabad käed tappa ja vägivallatseda Iisraeli asundustes
nii Läänekaldal kui Ida-Jeruusalemmas.
Üks terroriakt toimus Jeruusalemmas ligi nädala eest.
ISISega seotud idajeruusalemlasest palestiinlane
sõitis veokiga otsa Iisraeli sõduritele.
Hukkus neli ja viga sai veel 17.
Enne tegu oli ta öelnud lähedastele, et tema tulevane akt on protest
USA tulevase presidendi Donald Trumpi plaani vastu
kolida USA saatkond Iisraelis Tel Avivist Jeruusalemma.
Nii Gazas kui Läänekaldal ülistati veokirünnakut kangelasteona
ja Hamas lubas, et sellised rünnakud jätkuvad.
29. novembril 2016. a võttis ÜRO Peaassamblee vastu resolutsiooni,
mis nõuab, et Iisrael loovutaks kogu Ülem-Golani tagasi Süüriale.
Iisrael vallutas piirkonna 1967. a sõjas,
kuid on seda korduvalt Süüriale tagasi pakkunud
vastutasuks püsiva ja kestva rahulepingu eest.
Sama korduvalt on Süüria selle pakkumise tagasi lükanud.
Nad on teatanud, et isegi kui saaksid Iisraelilt tagasi kõik sõjas kaotatu,
ei tühista see fakti,
et Iisrael on hävitatavate riikide seas endiselt esikohal.
Iisraeli sisepoliitikas köeb valitsuskriis.
Peaminister Netanyahut süüdistatakse korruptsioonis
ja omakasu taotlemises oma ametikohta ära kasutades.
Ametlikku süüdistust pole veel esitatud,
kuna prokurör pole leidnud vettpidavaid tõendeid.
Politsei on Netanyahut juba kahel korral üle kuulanud.
Opositsioon kasutab olukorda ära
ning püüab sundida prokuröri süüdistust esitama
ja peaministrit kohtu alla andma.
See võib tähendada valitsuse kokkuvarisemist,
uusi valimisi ja vahevalitsust,
kus vastutuse peaksid võtma opositsiooni esindajad.
Suurt meediatähelepanu ka väljaspool Iisraeli
on saavutanud sõjatribunal IDFi seersandi Elor Azaria vastu.
Ta mõisteti süüdi 4. jaanuaril 2017
mullu märtsis toimunud tapmises
Hebroni tulistamisjuhtumis.
Azaria lasi toona maha palestiinlasest terroristi,
kes oli pussitanud Iisraeli sõdureid, kuid seejärel kahjutuks tehtud
ja lebas tulistamise ajal maas.
Arvamused on Iisraelis Azaria asjas jõuliselt polariseerunud.
Sõduri käitumist mõistvad tahud
viitavad teisele vaatevinklile sündmuste suhtes.
Palestiinlaste meedia
korrutab pidevalt erinevaid pussitamisjuhtumeid
ja neid kutsutakse tegema.
Ka visuaalselt, nagu pilt näitab.
Nad näitavad, kuhu nuga parimini suunata,
et suurimat kahju tekitada.
Samuti juhendatakse, kuidas ja mis ainega nuga mürgitada,
et mõju võimalikult suur oleks.
Homne pühapäev, 15. jaanuar 2017,
on Iisraeli jaoks taas tähtis päev.
Pariisis kogunevad 70 riigi esindajad, peamiselt välisministrid,
kes püüavad lahendada Iisraeli ja palestiinlaste igavesena näivat tüli
nii maa kui Jeruusalemma suhtes.
Jeruusalemma Uudised jälgivad hoolega sündmuste käiku
ja raporteerime neist oma järgmises saates.
See on tänaseks kõik. Palvetage Jeruusalemma rahu eest!
Kohtumiseni nädala pärast!
Tõlge: Monika Jaaguri
TV7 Eesti tööd saab toetada helistades 900 1777 (kõne hind 7 eur)
või pangaülekandega järgmistele arvelduskontodele
Swedbank EE052200221048388411 SEB EE441010220109461019
Saaja: Taevas TV7
Lisainfo www.tv7.ee või tv7@tv7.ee
Hea vaataja! Kui oled kogenud, et saatesari on sind puudutanud
ja soovid, et see jätkuks,
võid helistada TV7 Eesti telefonil 900 1777 (kõne hind 7 euri)
või teha ülekande ekraanil nähtavate kanalite kaudu.
Lisa kindlasti makse saaja nimi ja viitenumber.
On hea meeles pidada, et Jumal õnnistab neid,
kes toetavad ja õnnistavad Iisraeli ka sel moel.